A m vormittag geits entlang vom Canal du Rhône au Rhin uf Dannemarie, wo mr wider mau imene "Super U" ychouffe. Nachdäm mr no öppis hei gässe, geit d fart wyter richtig Suarce. Mir chöme jetz langsam i nes gebiet mit viune chlyne tümple. Uf das het sech dr Wilu am meischte gfröit. U so isch es o nid erschtuundlech, dass mr ds zmittagässe am ufer  vomene wunderschöne tümpu zwüsche Suarce und Faverois zuebereite. Nach em choche verbringe mr no rächt viu zyt dörthie u hange eifach chli ume. Das heisst, dr Aldi hanget ume - dr Wilu pirscht sech mit em fötteler a libäuene u höigümpper ane.